Германия клиникаси Алексей Навальний заҳарлангани билдирди — Sof.uz\nЖАҲОН 31,783,764 23,400,905 975,471\nЎЗБЕКИСТОН 52,857 49,224 442\nГермания клиникаси Алексей Навальний заҳарлангани билдирди\n24.08 20:04 336 Жаҳон\nГермания, Charite: Алексей Навальний заҳарланган - Путиннинг Россиядаги ашаддий танқидчиси ётган касалхона ҳозиргина худди ана шундай баёнот билан чиқди. Бу ҳақда Би-Би-Си хабар бермоқда.\nКасалхонанинг билдиришича, ўзлари олиб борган текширув натижалари унинг заҳарланганига далолат қилмоқда.\nМухолифат фаолининг матбуот котиби ва яқинлари аввалбошдан унинг заҳарланганини даъво қилиб келишган.\nАммо у дастлаб келтирилган Омск вилояти касалхонаси шифокорлари бундай эҳтимолни рад этиб чиқишганди.\nАлексей Навальний: Путиннинг Россиядаги ашаддий танқидчиси\nУ Путин партиясини "фирибгар ва ўғрилар" уяси, деб атайди. Президентнинг тузумини "Россия қонини сўриб ётганлик"да айблайди. Қурилаётган "феодал давлат"ни яксон қилишга ваъда бериб келади.\nҲозир Навальний ётган Германиядаги касалхона эса, полициянинг узлуксиз назорати остида.\nКоррупцияга қарши кампаниялари билан танилган Алексей Навальний Президент Владимир Путин мухолифларининг энг ёрқин вакилига айланган.\nУ ҳукуматга қарши намойишларга етакчилик қилган.\nАммо у ўзининг энг катта орзуси - Путинга сайловда рақиблик қилишга эриша олгани йўқ ҳали.\nРоссия судининг уни ўғирликда айблаб чиқарган ҳукми асосида ҳукумат Навальнийга 2018 йилги президентлик сайловида ўз номзодини қўйишни тақиқлади.\nНавальний ўзига нисбатан айбловларни қатъий рад қилиб, бу ўткир танқидлари учун Кремлнинг чораси, деб айтган.\nКўпчилик унинг ҳамон озодликда юрганидан ҳайратланади.\nШундай бўлса-да, 2020 йил 20 август куни у заҳарланиш гумони билан касалхонага ётқазилди.\nБу мухолифат лидерининг шубҳали тарзда иккинчи заҳарланиш ҳолатидир.\nЎтган йили унга қамоқда эканида "контакт дерматит" ташхиси қўйилган эди. Шифокор унинг "қандайдир заҳарли модда" билан контакт қилганини айтган эди.\nУнинг ҳамкори Кира Ярмишнинг айтишича, коррупцияга қарши кампаниячи парвоз вақтида ўзини ёмон ҳис қилган ва учоқ Омскка фавқулодда қўнишга мажбур бўлган. 20 август куни Навальнийнинг чойига нимадир қўшиб берилганини гумон қилганликларини айтади Ярмиш.\nНавальний бир томондан Кремл учун бир тикан бўлса, бошқа томондан, мухолифат орасида ҳам унинг ўзини танқид қиладиганлар бор. Унинг миллатчилиги учун ҳам тиғига тутадиганлар оз эмас.\n2014 йили "Эхо Москвы" билан интервьюда Президент Путиннинг Украинанинг Қрим ярим оролини аннекция қилишига муносабати сўралганда, Навальний гарчи Қрим халқаро ҳуқуқ меъёрларини бузган ҳолда "тортиб олинган" бўлса-да, "ҳозир у Россиянинг бир қисми", "Қрим бизники" деб жавоб берган эди.\nУ Россия сиёсатида 2008 йилда - Россиядаги давлат назорат қилувчи корпорациялардаги коррупцияни танқид қилиб, блог юритишни бошлаганида пайдо бўлди.\nУ қўллайдиган тактикалардан бири катта нефт компаниялари, банкларнинг акциясини сотиб олиб, кичик акциядор сифатида уларнинг молиявий ҳолатидаги тешиклар ҳақида суриштириш эди.\nЎз фикрини асосан ёшлардан иборат тарафдорларига етказиш учун ижтимоий медиада ўткир, тиканли сўзлардан фойдаланиши, Путинга садоқатлиларни масхаралаши унинг сиёсий услуби рамзига айланди.\n"Фирибгарлар ва ўғрилар"\nКоррупцияга қарши кампания Навальнийни корпорацияларни танқид қилишдан ҳукмрон партия бўлмиш "Ягона Россия" партиясига мухолифлик қилишгача олиб келди.\n2011 йилги парламент сайловлари арафасида - Навальний унда номзод сифатида қатнашмаган эди - у ўз ўқувчиларини сайловда "Ягона Россия" партиясига қарши ҳар қандай бошқа партияга овоз беришга чақирди, бу партияни эса "фирибгарлар ва ўғрилар партияси", деб атади.\n"Ягона Россия" партияси сайловда ютиб чиқди. Аммо аввалгидек кўпчилик овоз билан эмас. Унинг ғалабасидан сўнг овозларни сохталаштириш билан боғлиқ иддаолар урчиб, Москва ва баъзи йирик шаҳарларда намойишлар бошланишига сабаб бўлди.\nНавальний 2011 йил, 5 декабрь куни биринчи намойишдан сўнг қўлга олиниб, 15 сутка қамалиб чиққан. Аммо сайловдан кейин, 24 декабрь куни Москвада ўтган 120 000 кишилик йирик митингда нутқ сўзлаган.\nПутин кейинчалик осонлик билан қайта сайланди, Россиянинг қудратли Тергов қўмитаси эса, Навальнийнинг ўтмиши, ҳатто унинг ҳуқуқшунос сифатидаги квалификациясини ҳам текширишни бошлади.\n2013 йили Киров шаҳрида у ўғирликда айбланиб, қисқа муддатга қамалганида берилган 5 йиллик муддатни кўпчилик сиёсий сабабларга боғлаб изоҳлади.\nКутилмаганда Навальнийни Москва мэри сайловида номзодини қўйиб қатнашиши учун қамоқдан чиқаришди. Сайловда у 27 фоиз овоз билан Путиннинг иттифоқчиси Сергей Собяниндан кейинги иккинчи ўринни олди.\nДавлат телаканалларига чиқиши чекланган, интернетга ва оғзаки тарғиботгагина суянган одамнинг бунча овоз олиши сезиларли муваффақият эди.\nБиринчи суд жараёнида уни етарлича эшитишмаган, деб топган Инсон ҳуқуқлари бўйича Европа суди қароридан кейин Россия Олий суди ниҳоят унга чиқарилган ҳукмни бекор қилди.\nСўнг 2017 йилда у иккинчи марта яна айбдор, деб топилди, аввал кучдан қолдирилган беш йиллик озодликдан маҳрум қилиш жазоси қайта тайинланди. Навальний бу ҳукмни абсурд деб атади ва буларнинг бари уни 2018 йилги сайловда қатнашмаслиги учун қилинаётганини таъкидлади.\nКурашни давом эттириш, Россияда...\nГарчи Навальний қамалган собиқ олигарх Михаил Ходорковский каби жамоат эътиборида бўлмаган эса-да, бу икки шахс ўртасида муайян ўхшашликлар бор.\nХодорковский ўн йил Россия ҳибсхонасида умрини ўтказгач, 2010 йили суд уни иккинчи муддатга яна ҳукм қилди ва янги ҳукм 30 декабрь куни - аксар россияликлар Янги йил байрами билан андармонлигида эълон қилинди.\nҲозир Швейцарияда яшаётган Ходорковскийдан фарқли ўлароқ, Навальний курашни Россияда давом қилишга ваъда берди.\nУ 2017 йили Путинга қарши рухсат берилмаган намойишларни ташкиллаштиришда айбланиб, уч марта қамоққа олинди, 2018 йили бошида ҳам уни бир муддат ушлаб туришди.\nБи-би-сига гапирар экан, у Ғарб Россияда адолат бўлиши учун қила оладиган ягона иш - "ифлос пуллар" айланишига чек қўйишдир, деди.\n"Коррупцияга аралашган, фаолларни таъқиб қилаётганларнинг бу давлатларга киришига тўсиқ қўйилиши, уларга виза берилмаслиги керак, шуни истайман."\nНавальний 2013 йилда қамалганида, судьяга ўз ҳаммаслаклари билан "Россияда барпо бўлаётган феодал тузумни яксон қилиш, ярим фоиз аҳоли 83 фоиз миллий бойликка эгалик қиладиган тизимни йўқ қилиш учун курашни" давом эттиражагини айтган эди.\nБошқа танқидлар қаршисида\nНавальний либералларда хавотир уйғотиб, ўта миллатчиларнинг тадбирларида нутқ сўзлаган.\nРус миллатчилари ҳам унинг 2010 йили Йел университетида ўқигани, АҚШ билан эҳтимолий алоқаларидан хавотир туяди.\nШунга қарамай, мухолифат 2012 йили Путиннинг ветеран танқидчиларидан, шахмат бўйича собиқ жаҳон чемпиони Гарри Каспаровни эмас, Алексей Навальнийни ўзига лидер қилиб сайлади. Ваҳоланки, сайловчилар унчалик кўп эмас, атиги 81 801 нафар эди.\nРоссиянинг Украинадан Қримни тортиб олиши ва унинг шарқий Украинадаги бўлгинчиларни қўллаб-қувватлаши Путин мухолифлари учун бош оғриғи мавзу бўлди.\nИжтимоий сўров натижаларига кўра, россияликлар орасида Қримнинг босиб олинишига хайрихоҳлар мутлақ кўпчиликнинг ташкил қилади.\nКремл эса Украинадаги зиддиятлар оловига ёғ сепмаятганини таъкидлайди.\nНавальний Путиннинг иттифоқчиларига қарши санкциялар қўлланишини маъқуллайди.\nУнинг учун бир савол мудом кўндаланг туради - Москва ва бошқа йирик шаҳарлардан ташқарида у аҳоли дастагини ола биладими?\nАлексей Навальний ҳақида мухтасар\n1976 йил 4 июнда Москва вилоятидаги Бутин шаҳарчасида туғилган.\n1998 йили Москвадаги Халқлар дўстлиги университетини тамомлаган.\n2010 йили "Yale World Fellow" дастури бўйича Йел университатида ярим йиллик ўқув курсини тамомлаган.\nМосквада хотини ва икки боласи билан яшайди.\nКеча, 13:53 2576\n21.09 10:02 1514\n21.09 18:40 1096\n21.09 11:15 926\nКеча, 10:35 492 Ўзбекистон\n10:20 12 Ўзбекистон\nТрамп БМТда коронавирус учун Хитойни жазолашга чақирди\n09:49 95 Жаҳон\nКеча, 20:29 95 Ўзбекистон\nКеча, 18:12 212 Ўзбекистон


ИнтерФУТБОЛ :: А Серия. Бугун Шомуродов жамоаси ўйнайди\nА Серия. Бугун Шомуродов жамоаси ўйнайди\nБугун А Сериянинг 19-тури доирасида «Женоа»(миз) ўз майдонида «Каляри» клубини меҳмон қилади.\nАйни дам, жамоалардаги ҳолат турлича. Элдор Шомуродов жамоаси янги мураббий қўл остида инқироздан чиқиб бормоқда. Сардиняликларда эса мураббий ўзгариши энди содир бўлиши мумкин. Чунки, клуб инқироз ҳолатини ноябрдан бери бошдан ўтказмоқда. Кетма-кет 6 ўйиндаги мағлубиятли церийа келажаги бор деб қаралаётган Эусебио Ди Франческони яна истеъфо беришига сабаб бўлиши мумкин. Ваҳоланки, мазкур мутахассис бундан 4-5 йил аввал келажакдаги машҳур италиялик мураббийлардан бўлиши тахмин қилинган эди. «Сассуоло»ни А Церийага олиб чиққан ва «Рома» билан «Барселона»ни ЕЧЛдан чиқариб юбориб, сал қолса «Ливерпул»ни ҳам финалдан олиб қолиши мумкин эди. Бу «Рома» учун халқаро майдонда сўнги 37 йил ичидаги энг яхши натижа бўлиб қолмоқда.\nАммо, унинг услуби жисмоний тарафдан катта куч талаб этади. «Каляри» футболчилари эса бу талабга жавоб бера олишмаябди. Наингголан, Годин, Педро, Симеоне, Клаван, Нандес сингари истеъдодли футболчилари бор клуб ўзидан кутилган ўйинни намойиш эта олмаябди.\n«Женоа» (миз)га тўхталадиган бўлсак, клуб секин оёққа турмоқда. Ўтган турда Бергамода «Аталанта» билан бўлган дуранг, кеча «Сан-Сиро»даги воқеалардан сўнг аслида ғалабага тенгдек кўринмоқда. Генуяликлар бугунги рақибига қарши ўйинларда охирги марта 2014 йилда ўз майдонларида мағлуб бўлишган. Шундай экан, фаворит бу «Женоа».\nЭлдорга эса омад!\n19:12 Мартинес яқин орада шартномасини узайтиради (0)\n18:35 Буффон энг яхши (0)\n17:51 Тотти ўринбосари (0)\n17:30 Ўртоқлик учрашуви «Нефтчи» “Янгиер”ни мағлуб этди (0)\n17:06 Мағлубиятсиз сериялар (0)\n16:38 Сарри «Наполи»га қайтиши мумкин (0)\n15:55 Нойхаус «Ливерпул»га ўтиши мумкин (0)\n15:30 “Челси” Ҳоланд учун 100 миллион сарфлашга тайёр. (0)\n15:03 Поупнинг баҳоси 50 миллион (0)\n14:32 Ляказетт «Монако»га ўтиши мумкин (0)\n13:51 «МЮ» ўйлаб кўрмоқда (0)\n13:30 АГМКнинг Анталиядаги йиғини чиройли ғалаба билан якунланди (0)\n13:08 Нагельсманн «Тоттенхэм»да ишлашга тайёр (0)\n12:35 Бруно Перес «Рома» билан шартномани узайтирмоқчи (0)\n11:57 Сампаоли расман «Марсель» бош мураббийи (0)\n09:29 Ҳужумкор тандем- Левагол ва Мюллерга етадигани йўқ! (0)\n08:18 «ПСЖ» маъқулми ёки «Сити»? (0)\n07:07 Эксперт хулосаси – Линделёф муаммоси – бу Магуайр Магуайрники эса – Линделёф (0)


Варшава шартномаси ташкилоти НАТОдан кучли бўлганми?\n04:45 05 Июн 2020\n20:41 14.05.2020 (Янгиланган 20:44 14.05.2020) Ҳавола олиш\nЯқинда НАТОни ер билан яксон қилишга қодир бўлган Варшава шартномаси ташкилоти тузилганига 65 йил тўлди.\nТОШКЕНТ, 14 май - Sputnik, Андрей Коц. Саккизта давлат, етти ярим миллионгача аскар ва зобитлар, ўн минглаб танк ва самолётлар, юзлаб ҳарбий кемалар - бундан роппа-роса 65 йил олдин, 1955 йил 14 май куни Варшава шартномаси Ташкилоти (ВШТ) тузилганлиги тўғрисида эълон қилинган эди.\n36 йил давомида ушбу ҳарбий иттифоқ Шимолий Атлантика иттифоқига қарши тура оладиган сайёрадаги ягона куч бўлиб қолди ҳамда АҚШ ва унинг иттифоқчиларига Европада назоратиз ҳўжайинчилик қилишга йўл қўймади. НАТОнинг социалистик пасангиси ҳақидаги энг қизиқарли ва кам маълум бўлган фактлар - РИА Новости материалида.\nВШТнинг НАТОдан фарқи шунда бўлганки, СССР, Польша, Болгария, Чехословакия, Румыния, Венгрия, ГДР ва Албания (1968 йилгача) қуролли кучлари яхлит, яхши мойланган механизм каби ҳаракат қилган. Бунга мунтазам қўшма машқлар орқали эришилди.\n1981 йил 4 сентябрдан 12 сентябргача ўтказилган "Ғарб-81" тезкор-стратегик машқларида 100 мингдан ортиқ киши қатнашди. Мақсад - ядровий қурол ишлатмасдан душман мудофаасини ёриб ўтиш. Асосий рол эҳтимолий Учинчи Жаҳон уруши бошланган тақдирда Шимолий Германия пасттекислиги ва Фулд йўлаги орқали Ғарбий Европага ўтиши керак бўлган танкларга берилди. Орқа томондан артиллерия қўллаб-қувватлаб турган.\n"Биз "оловли соябон" тактикасини оммавий равишда қўллаган эдик, - дейди ўша пайтда танклар взводини бошқарган истеъфодаги полковник Алексей Поляков. Техника танкларга таҳдид соладиган пиёдалар ва енгил зирхли нишонларни яксон қиладиган, ҳавода портлаётган снарядлар остида ҳужум қилган. Шундай баланд оҳангда портлаган-ки, овози шлемофонда ҳам баланд эшитилган. Айрим ҳудудларда, фронтнинг ҳар бир километрига 300 тагача қуролдан ўқ отилган, танклар портлашларнинг тўхтовсиз девордан атиги 200 метр нарида ҳаракатланган. НАТОнинг ҳар қандай мустаҳкамланган худудини чангдай янчиб ташлашга етарли бўлган. Биз, керак бўлса, Ла-Маншгача хужум қилишга тайёр бўлганмиз".\n"Ғарб-81" машқларида стратегик бўлинманинг жанговар бошқаруви қўмондонлик тизимини (КСБУ) синовдан ўтказилди, ва бу тизим ҳозирги замон ишланмаларига асос бўлиб ҳизмат қилди. Натижада, бўлинмаларнинг ҳаракатчанлиги ошди, қўшинлар оператив вазиятнинг ўзгаришига тезроқ жавоб қайтара бошлади. Шу вақтнинг ўзида юқори аниқликдаги қуроллар ва армия авиациясидан кенг фойдаланиш бошланди. Машкларнинг кульминацион ҳодисаси сифатида Минск яқинидаги полигонга 7-чи гвардиячи ҳаво-десант дивизиясининг қўниши бўлди. Бу бир неча ўнлаб ҳарбий-ҳаво транспорти самолётларининг келишилган ҳаракатларини талаб қилди.\nМаневрлар Ғарб таҳлилчиларини жумбушга келтирди. Уларнинг ҳисоб-китобларига кўра, агар НАТО гуруҳлари ҳақиқатан ҳам машғулотларда иштирок этаётган кучларга тактик ядро қуролисиз қарши ҳимоя қилиши керак бўлса, улар тўрт кундан ортиқ туролмаган бўлар эди.\n1977 йилда ВШТ иштирокчилари душман ҳақида маълумотларини ҳисобга олиш бирлашган тизимини (СОУД) яратиш тўғрисида шартнома имзоладилар. 1979 йилда бу тизим фойдаланишга топширилди. Энди СССР, Болгария, Венгрия, Польша, Чехословакия, ГДР, шунингдек, Вьетнам, Монголия ва Кубанинг радиоэлектрон ва космик разведка воситалари биргаликда ишлай бошлади. Социалистик лагернинг "қулоқлари" дунёнинг деярли барча бурчакларида бор эди.\nТизим автоматик равишда эҳтимолий душманнинг радиоэфирини кузатиб борган ва ушланган хабарларни иккита компютер марказларига - Москва ва ГДРга узатган. У ерда маълумот махсус хизматларни қизиқтириши мумкин бўлган калит сўзлар мавжудлигига таҳлил қилинган. СОУД ўша даврнинг муҳим шахслари: сиёсатчилар, ҳарбий раҳбарият ва йирик ишбилармонлар ҳақида каттагина маълумотлар базасини йиғди. Уни ҳар ким ҳам кўра олмаган - фақат социалистик мамлакатлар разведка хизматларининг юқори мартабали амалдорлари.\nНАТО СССР КГБ Биринчи Бош Бошқармаси томонидан 70-йилларнинг охирларида Британия махсус ҳизматлари томонидан ёлланган полковник Олег Гордиевскийнинг қўрсатмаларидан билди. Бу каби технологиялар ҳақида Ғарбда тасаввур ҳам қилишмаган. 1989 йилда ГДР ва ГФР бирлашгандан сўнг, ГДРдаги компьютер маркази НАТОга ўтди ва СОУД ўз имкониятларининг ярмини йўқотди. Ушбу тизимнинг жорий ҳолати тўғрисида очиқ маълумотлари йўқ.\nШтаб учун бункер\nВШТнинг ҳарбий қудратига асосий ҳиссани СССР қўшган. Ташкилотдаги раҳбарлик лавозимларни, қоида бўйича, Совет Иттифоқи вакиллари эгаллаган, муомаланинг расмий тили - рус тили бўлган. Штаб-квартираси, албатта, Москвада. Шунга қарамай, 70-йилларнинг бошларида уни потенциал жанговар операциялар майдонига яқинлаштириш имконияти кўриб чиқилган.\n1972 йил октябр ойида Ғарб ОАВлари СССР Львов яқинида алоқа тизимига эга мустаҳкам ер ости марказини қуришни бошлаганлиги ҳақида хабар берди. Шаҳар атрофи ва вилоятда ядро қуролининг тўғридан-тўғри уришига бардош берадиган бетон бункерлар қурилди. У ерда ВШТ қўшинларининг қўмондонлик органлари жойлаштирилиши режалаштирилган бўлган.\nҒарбий шарҳловчиларнинг таъкидлашича, ВШТ қўмондонлиги фавқулодда вазиятларга тезроқ жавоб бериш ва Марказий Европадаги қўшинларни янада самарали бошқариш учун ер устидаги симли коммуникацияларини қисқартиришни режалаштирган.\nНатижада, бу режалар бекор қилинди, аммо Львовда юқори қўмондонлик йиғилишлари ўтказилиши давом этди.\nВШТ мамлакатларининг ягона қўшма жанговар операцияси 1968 йил август-сентябр ойларида Чехословакияга бостириб кириш ва аксил-социалистик ҳаракатларни бостириш бўлди. Бунинг учун 400 мингга яқин ҳарбий, олти мингдан ортиқ танклар, БТР ва БМПлар жалб қилинган.\nОперация "Дунай" деб номланган. СССР мамалакатга 18 моторли-қўчи, танк ва ҳаво-десант дивизия, 22 авиацион ва вертолёт полклари, Польша - беш пиёда дивизияси ва ГДР – моторли-ўқчи ва ва танк булинмаларини киритди. Венгрия битта пиёда дивизия билан, Болгария иккита полк билан кифояланди.\n"Ўша кунларда биз блокдаги иттифоқчилар билан ҳамжиҳатликда ҳаракат қилишимизга тўғри келди, - деб эслайди Совет моторли-ўқчи ротасининг командири, истеъфодаги майор Павел Шкунов. Мулоқотда муаммолар деярли бўлмаган, чунки иттифоқдош давлатлар армияларининг зобитларнинг кўпчилиги рус тилида яхши гапиришган. Аммо шунда ҳам иҳтилоф сезилган. Мен польшалик капитан билан суҳбатлашишга муваффақ бўлдим. У сўзларини эҳтиёткорлик билан танлаб, ҳамма жанговар дўстлари ҳам танкларни Прагага киритилиши маъқулламаслигини, аммо улар буйруққа бўйсунишларини айтди. Оддий аскарлари сиёсатдан йироқ бўлган – шунчаки суҳбатлашишиб сувенирлар алмашишган".\n1968 йилгача ВШТнинг ягона аъзоси - Чехословакияда совет қўшинлари бўлмаган. Прага баҳори бостирилгандан кейин СССР бу ерга 130 минг аскар ва зобитдан иборат катта армия контингентини жойлаштирди. Бу борадаги шартнома Дунай операциясининг асосий ҳарбий-сиёсий натижаларидан бири бўлди.\nТурли мамлакатлар ҳарбий хизматчиларининг қўшма ҳаракатлари ВШТ раҳбарияти томонидан самарали деб топилди, бироқ ташкилот биринчи йўқотишга дуч келди: блокни Албания тарк этди.


14:17 / 21.06.2019 1355 pdf Ўқиш режими + -\nЎша даврда Шом диёрига Ироқдан ва Арабистон яриморолидан кўплаб ҳижратлар бўлиб ўтди. Муҳожирлар турли унумдор минтақаларга тарқалиб кетишди. Шимолий минтақаларда Аммурийя давлати тикланди. Ўрта ер денгизи соҳилларида эса Финикия давлати, Фаластин ва унинг атрофларида Канъон давлати ташкил топди. Бу давлатларнинг халқлари Аллоҳга ширк келтирган, бутларга ибодат қилувчи қавмлар эди. Аллоҳ субҳанаҳу ва таоло кўпгина пайғамбарлар юборишига қарамай, улар пайғамбарларни ёлғончига чиқаришда ва куфрда тобора ҳаддан ошишди.\nАна шундай мураккаб бир даврда Аллоҳ таоло Бану Исроилга Айюб алайҳиссаломни набий қилиб юборди. У зотнинг мол-мулклари, аҳли аёллари кўп эди. Аллоҳ таоло Айюб алайҳиссаломдан уларнинг барчасини олиб қўйиб, бошларига турли балоларни солди ва баданларига ҳам дард бериб, синади. Айюб алайҳиссаломдан барча юз ўгирди, фақатгина жуфти ҳалоллари – аёллари ҳар қандай вазиятда ҳам у зот алайҳиссалом билан бирга бўлди.\nАйюб алайҳиссалом Суриянинг шимолий ўлкаларида бир жойдан иккинчисига кўчиб юриб, кишиларни Аллоҳ таолонинг ибодатига даъват қилдилар.\nАйюб алайҳиссалом Исҳоқ алайҳиссаломнинг авлодидирлар.\nҚуръони Каримда ҳам, суннати мутоҳҳарада ҳам Айюб алайҳиссаломнинг ўзларига етган мусибатга сабр қилганларидан бошқа ҳаётлари, қавмлари ёки даъватлари ҳақида маълумотлар келган эмас. Шунинг учун биз у зотнинг зикрлари келган ояти карималарни ўрганиш ила кифояланамиз.\nДемак, ҳамма пайғамбарларга ваҳий юбораётган, уларни бандалар ичидан танлаб олаётган Зот битта – Аллоҳ. Мазкур пайғамбарларга ваҳий юборган ўша Зот уларнинг қаторида Айюб алайҳиссаломга ҳам ваҳий юбориб, у зотни ҳам Ўзига пайғамбар қилиб олди.\nАйюб алайҳиссалом Аллоҳ таолонинг солиҳ бандаси, танлаб олган пайғамбаридирлар. Бошқа пайғамбарлар қатори, Аллоҳ таоло у зотни ҳам синовга солган. Ўзининг охирги пайғамбари Муҳаммад соллаллоҳу алайҳи васалламга ва у зотнинг умматларига ибрат, тасалли бўлиши учун ўша синов ҳақида хабар берилмоқда. Бу синов мол-дунё, аҳли аёл ва саломатлик борасида бўлган. Айюб алайҳиссалом бу синовларнинг ҳаммасига гўзал сабр қилиб, бирор лаҳза ҳам Аллоҳдан узилмадилар. У Зотга бўлган ишончлари сусаймай, розилигини тилаб турдилар.\nШайтон эса машаққатли синов лаҳзаларида Айюб алайҳиссалом билан бирга қолган барча мухлис кишиларни васваса қилар эди. Ўша мухлислар ичида у зотнинг хотинлари ҳам бор эди. У аёлга ҳам турли томондан васваса қилинарди. Унга: «Агар Аллоҳ Айюбни яхши кўрганида, уни бундай балога гирифтор этмас эди», дейиларди. Бу гаплар Айюб алайҳиссаломга ҳам етиб келди. Хотинлари мазкур гаплардан баъзиларини айтганида, у зот имкон топганларида аёлларини уришга қасам ичдилар.\n«Ўшанда у Роббига нидо қилиб: «Албатта, мени шайтон машаққат ва азоб ила тутди», деди» (Сод сураси, 41-оят).\nАйюб алайҳиссалом ҳамма нарса Аллоҳ таолодан бўлишини яхши билсалар ҳам, кўнгилсиз нарсани одоб юзасидан шайтонга нисбат бердилар. Шунингдек, бу шикоят билан мухлис кишиларини шайтон васвасага солаётганига, бундан ўзлари ҳам озорланаётганларига ишора қилдилар.\nАллоҳ таоло у зотнинг бу илтижоларига, ёлворишларига муносиб жавоб берди:\n«Оёғинг ила тепгин! Бу чўмиладиган ва ичиладиган совуқ (сув)» (42-оят).\nЯъни «Оёғинг билан ерни тепгин», деди. Айюб алайҳиссалом Аллоҳнинг амрига итоат этиб, оёқлари билан ерни тепган эдилар, у ердан сув чиқди.\nАйюб алайҳиссалом мазкур сувда чўмилиб, ундан ичиб, шифо топганларидан сўнг Аллоҳ таоло у зотга аҳли оилаларини қайтариб берди. Улар билан бирга яна ўшанча ҳам берди. Бу ишлар қандай амалга ошганини Ўзи билади. Ўлиб кетганларини тирилтирганми, қочиб кетганларини қайтарганми ёки бутунлай янгитдан берганми – бу томони Аллоҳ таолонинг Ўзигагина маълум.\nШундай қилиб, Айюб алайҳиссалом бутунлай соғайиб кетдилар, аҳли оилалари ҳам икки баробар бўлиб қайтди. Энди учинчи нарса қолди: имкон топганида энг оғир пайтларда ихлос билан ёнида турган вафодор хотинларини уришга қасам ичиб қўйган эдилар, ўша қасамга амал қилиш. Бу мушкул иш эди. Шундай вафодор ва мухлиса аёлни, оғир ва машаққатли лаҳзаларда елкадош бўлган, бало-офатларни бирга тотган йўлдошни мушкул ариганидан кейин юз таёқ уриш керак.\n«Қўлингга бир дастани ол-да, у билан ур. Қасамингни бузма». Биз уни сабрли топдик. У нақадар яхши банда! Албатта, у сертавбадир» (44-оят).\nАллоҳ таоло Айюб алайҳиссаломга қасамларини қандай адо этишни ўргатмоқда ҳамда у зотга Ўзи томонидан бунчалик фазлу карам кўрсатилишининг сабабини баён қилмоқда:\n«Эй Айюб, неча марта уришни айтган бўлсанг, ўшанча новдани бир даста қилиб ол-да, у билан хотинингни ур. Шунда қасамингни адо этган бўласан, қасаминг бузилмайди.\nСинов келганда, Айюб гўзал тарзда сабр қилди. Бизга бўлган ишончи сусаймади. Бизнинг розилигимизни топишдан бир лаҳза ҳам умидини узмади».\n«У сертавба эди».\nТарихчиларнинг таъкидлашларича, Айюб алайҳиссаломнинг фарзандларидан бири Зулкифл алайҳиссаломдирлар.\n10:25 / 21.06.2019 758\n15:18 / 21.06.2019 1429\n1450 14:04 / 12.11.2019\n912 14:00 / 14.07.2019\n2536 10:37 / 22.03.2018\n47247 11:58 / 10.10.2018\n59858 11:56 / 10.10.2018\n12061 15:03 / 10 март


Намойишчилар Олмаотада яна ипотека амнистиясини талаб қилиб чиқдилар\n17 ноябрь куни бир гуруҳ аёллар Олмаотадаги Молия бозорини тартибга солиш ва ривожлантириш агентлигига мурожаат қилиб, ипотека қарзларини кечиришни талаб қилишди. Уларнинг аксарияти кўп болали ёки ёлғиз оналардир.\nНамойишчилар нархларнинг ошиши аҳоли турмуш даражасини ёмонлаштирганини айтиб, ҳукуматни қарзга ботган кам таъминланган оилаларни қўллаб-қувватлашга чақирмоқда. 20 дан ортиқ аёлларнинг баъзилари Нур-Султон ва Қарағандадан келганликларини айтишди.\n- Мен ёлғиз онаман. Менда ипотекани тўлай олмайдиган вазият юзага келди. Шу пайтгача ҳаммадан қарз олганман, қарзларим кўп. Ишим йўқ, соғлигимни йўқотяпман. Мен бу саволни бериш учун узоқ пойтахтдан келдим. Ҳукумат 2004-2009 йилларда қарз олувчиларга амнистия қўллагани каби бизнинг қарзларимизни узайтирсин», деди Макпал Жунусова исмли аёл.\nНамойишчилар ҳукуматни кўп болали оналар, ногирон бола тарбиялаётган оналар, ёлғиз оналар ва ипотека кредитини тўлай олмаган пенционерларга ёрдам беришга чақирди.\nЧоршанба куни Молия бозорини тартибга солиш ва ривожлантириш агентлиги вакиллари чиқиб, оналарни ичкарига киритишди. Томонлар ўртасидаги музокаралар ҳақида ҳозирча маълумот йўқ.\nСентябрь ойидаги фожиали кўчирилишлардан сўнг мамлакатда иккинчи даражали банклардаги юқори фоиз ставкалари, уй-жойсизлик, адолатсиз суд қарорлари, баҳоловчиларнинг «ноҳақ ҳаракатлари» ва кам баҳоланган ипотека кредитлари каби муаммолар яна авж олди.\nБир кун аввал президент Қосим-Жомарт Токаев молия секторига зарар етказмасдан қарз олувчиларга ёрдам беришга чақирди. Унга кўра, иккинчи даражали банклар мулкни гаровга қўйиш сиёсатини юмшатиб, баҳолаш фаолиятини тартибга солишни кучайтириши керак. Токаев, шунингдек, қарзини тўламоқчи бўлган кам таъминланган фуқароларнинг кредитларини кечириш ҳақида гапирди.


16 январ 2018, Тошкент вақти: 22:31\nБухорода якшанба куни Бухоро ва Навбаҳор футбол жамоалари ўртасидаги ўйинни томоша қилгани борган футбол ишқибозларининг соқол қўйганлари стадионга киритилмади. Стадион олдида турган посбонлар уларга соқолларини олдириб келишни айтиб, ортга қайтарган. Маҳаллий посбонларнинг бу хатти-ҳаракати инсон ҳуқуқларининг бузилиши ўлароқ кўрилмоқда.\nБухоролик футбол ишқибозларидан бири ўз жамоаси ўйинини томоша қилиш учун яқин атрофдаги сартарошхонага бориб, соқолини қирдириб келган ва шундан сўнг у стадионга киритилганини айтади.\n- Футбол томоша қилгани борувдик. Кираверишда минглаб одам. Фуқаро формасидаги бир одам мени четга олиб “соқолингни олдириб кел, кейин кирасан”, деди. “Нима учун, мени ҳеч ким огоҳлантирмадику соқолсиз келгин, деб”, дедим. У эса “укам нормальний гап билан тушунтиробман”, деди. Нарироққа қарасам шунақалардан яна тўрттаси турибди. Охири 300 метр наридаги сартарошхонага бориб соқолни қирдириб, келдим, - деди футбол ишқибози.\nБухоро жамоаси фанклуби етакчиларидан бири Озодлик билан суҳбатда соқол қўйган ишқибозларни стадионга киритмаслик ҳақида оғзаки буйруқ борлигини тасдиқлади.\n- Соқол қўйган ёш йигитлар қўйилмайди. 40-45 ёшдан ошганлар, отахонларга мумкин. Ҳамма жойда ҳозир шу,- деди Бухоро жамоаси фанклуби етакчиларидан бири.\nЛекин, футбол ўйинига чипталар сотилган пайтда соқол қўйганлар стадионга киритилмаслиги ҳақида ишқибозлар огоҳлантирилмаган, стадионда ҳам огоҳлантириш ёзиб қўйилмаган.\n- Билетга ёки стадионни кираверишига “соқоллилар киритилмайди!”, деб ёзиб қўйса бўладику, - дейди бухоролик футбол ишқибози.\nМаҳаллий посбонларнинг бу хатти-ҳаракати инсон ҳуқуқларининг бузилиши ўлароқ кўрилмоқда.\n- Мусулмоннинг соқол қўйгани учун жамоат жойларига қўйилмаслиги бу унинг эътиқод ҳуқуқлари чекланишидир, - дейди Франциядаги Марказий Осиёда инсон ҳуқуқлари ташкилоти раҳбари Надежда Отаева.\nЎзбекистон Мусулмонлар диний идорасидагилар ҳам мусулмонларга бу каби талабларни қўйишга ҳеч кимнинг қонунан ҳаққи йўқлигини айтмоқда.\n- Соқол қўйиш мусулмонлар учун суннат бўлиб ҳисобланади. Соқолига қараб одамни ажратиш қонунга хилофдир, - деди Ўзбекистон Мусулмонлар диний идораси мулозимларидан бири.\nСўнгги йилларда Ўзбекистонда талаба йигитларнинг соқоли озгина ўсган бўлса-да, дарсдан чиқариб юбориш, кўча ва бозорларда соқол қўйган ёш йигитларни милиция бўлимларига олиб бориб, сўроққа тутиш ҳоллари кўпайгани айтилади.\nЎтган йили эса Қўқон шаҳри бозорига ҳижоблилар ва оқ дўппи кийганларнинг кириши тақиқлаб қўйилгани ҳақда Озодлик хабар берган эди.


Супер ҳужумчи нархи бир йилда 70 миллионга ошди\n12 июнь, 2020, 17:23\nТеглар:Наполи | Лилль\nХаридори ҳам кўпайди\n“Лилль” ўз ҳужумичси Виктор Осимхеннинг трансфер нархини эълон қилди.\n“Наполи” билан музокара олиб бораётган францияликлар 21 ёшли нигериялик ҳужумчи 80 миллион евродан паст нархга сотилмаслигини билдирди. Айни пайтда бу футболчига Англия премьер-лигаси жамоалари ҳам қизиқмоқда.\n“Лилль” Осимхенни бир йил муқаддам “Шарлеруа”дан 12 миллион еврога олиб келган эди. Франция чемпионатида 27 та ўйинда 13 та гол уриб, 5 та голли пас узатган ёш тўпурарнинг нархи қарийб 70 миллионга кўтарилди.\nОсимхен Англияни забт этмоқчи\n“Наполи”нинг таклифи "Лилль"ни шошириб қўйди\n"Наполи" Кулибалига А Сериянинг ўзидан ўринбосар топди


Уй-жой коммунал хизмат кўрсатиш вазири ишдан олингани тўғрисидаги хабарга муносабат билдирилди\nИжтимоий тармоқларда 6 январь куни уй-жой коммунал хизмат кўрсатиш вазири Музаффар Солиев лавозимидан озод қилингани тўғрисида хабарлар тарқалди. Бунга сабаб сифатида унинг зиммасига юклатилган вазифаларга совуққонлик билан ёндашгани, масъулиятсизликка йўл қўйгани кўрсатилган.\n«Kun.uz»нинг вазирлик матбуот хизматига таяниб хабар беришича, вазирнинг ишдан олингани тўғрисида расмий буйруқ келиб тушмаган.\n«Вазир айни пайтда Самарқандда хизмат сафарида юрибди. Бизга ҳозирча унинг лавозимидан озод қилингани ҳақида расмий буйруқ ёки хабар келиб тушмади. Бундай хабарлар қайси манбалар орқали тарқалаётганидан ҳам бехабармиз», дейилади вазирлик изоҳида.\nСолиев Музаффар Холдорбоевич 2017 йил 5 июль куни Уй-жой коммунал хизмат кўрсатиш вазири лавозимига тайинланганди.\nМузаффар Солиев бунга қадар мудофаа вазирининг шахсий таркиб билан ишлаш бўйича ўринбосари лавозимида фаолият юритган.\nЎзбекистон Республикаси Уй-жой коммунал хизматлар вазирлиги 2017 йилнинг апрель ойида Президент фармонига кўра ташкил қилинган бўлиб, унинг биринчи вазири Эркин Искандаров бошқа ишга ўтиши муносабати билан лавозимидан озод этилган.\nЭслатиб ўтамиз, аввалроқ Ўзбекистон Экология ва атроф-муҳитни муҳофаза қилиш давлат қўмитаси раиси лавозимида ишлаб келган Шавкат Шокиржонович Абдураззоқов Наманган вилояти ҳокими, вилоятнинг аввалги ҳокими Хайрулло Бозоров эса Фарғона вилоятига ҳоким этиб тайинлангани хабар қилинганди.


Инновацион ёндашув муҳим – Yoshlar ovozi\nЎзбекистон Миллий университетининг журналистика факультети томонидан “Аудиовизуал ва интернет журналистика: назария, амалиёт ва таълим жараёнида инновацион ёндашувлар” мавзуида VI республика илмий-амалий конференцияси ташкил қилинди.\nАнжуманда профессор-ўқитувчилар, докторантлар, таниқли журналистлар, талаба-ёшлар иштирок этди. Бугун шиддат билан ривожланаётган оммавий ахборот воситаларининг давлат ва жамият ҳаётида тутган ўрни, глобаллашув давридаги инновацион ўзгаришларга журналистлар ҳозиржавоб бўлиши кераклиги ҳақида сўз юритилди. Қолаверса, матбуот, телевидение, радио ва интернет каналлари орқали ижтимоий аҳамиятга эга воқеа-ҳодисаларни кенг жамоатчиликка етказиш борасида хорижий мамлакатлар тажрибасидан фойдаланиш муҳимлиги қайд этилди.\nСўзга чиққанлар “Спиндокторинг — янгиликлар менежменти”, “Сўз ва тасвирнинг коммуникацион имкониятлари”, “Фольклор кинодраматургиянинг асоси сифатида”, “Тележурналистик фаолиятда замонавий мультимедиа технологияларини татбиқ қилиш масалалари”, “Теле-нутқ — оммавий коммуникатив нутқ тури”, “Журналистика соҳасида кадрлар тайёрлашда инновацион ёндашув” каби долзарб мавзуларда маъруза қилди.\nШунингдек, юртимизда журналист кадрларни тайёрлайдиган олий таълим муассасаларининг ўқув базасини яхшилаш, педагоглар малакасини ошириш, талабаларга замонавий усуллар асосида дарс ўтиш юзасидан ўзаро фикр алмашилди.\n— Ҳозирда инновациялар билан ҳамнафас бўлмасликнинг иложи йўқ, — дейди ЎзМУ журналистика факультети аудиовизуал ва интернет журналистика кафедраси мудири Шавкат Иброҳимов. — Эътибор берсак, ривожланган мамлакатлар ОАВлари глобал медиа маконда янгича йўлдан бормоқда. Буни биргина интернет журналистикаси мисолида ҳам яққол кўриш мумкин. Дунёдаги етакчи телеканаллар билан рақобатлашишни истасак, креатив ёндашув асосида тезкорлик билан фаолият олиб борадиган ёш журналистларни тайёрлашимиз керак. Бугунги муҳокамалар қисман шу масалага ҳам қаратилди.\nНуфузли академияда талабаларимиз таҳсил олади\nАввал тарбия, кейин таълим\nМЕЪЁР, МИҚДОР, МАСЪУЛИЯТ мутахассиcлар Янги йил олдидан қандай тавсиялар бермоқда?\n← Оғиш бурчаги\nДўстлик ришталарини боғлаган тасвирлар →


Ўзбекистон-Қирғизистон чегараларини аниқлаш бўйича навбатдаги музокара якунланди\nЎзбекистон-Қирғизистон чегарасидаги чегара -ўтказиш пункти.\nЎзбекистон Ташқи ишлар вазирлиги 21 март куни тарқатган хабарида Ўш шаҳрида Қирғизистон билан давлат чегараларини аниқлаш масаласида ўтказилган навбатдаги учрашув якунига етганини маълум қилди.\nХабарда айтилишича, давлат чегараларини делимитация ва демаркация қилиш бўйича Ўзбекистон ва Қирғизистон ҳукумат делегацияларининг 10 кунлик музокаралари 19 март куни якунланган.\n“Музокаралар доирасида Ўзбекистоннинг Андижон, Наманган ва Фарғона вилоятлар билан Қирғизистоннинг Боткен, Жалолобод ва Ўш вилоятлари туташган ҳудудлардаги давлатлараро чегаранинг энг қийин участкаларида қўшма дала текширувлари ва геодезиявий ҳисоблаш ишлари олиб борилди”, дейилади Ташқи ишлар вазирлиги маълумотида.\nЎзбекистон- Қирғизистон ўртасидаги чегараларни аниқлаш жараёни 2016 йилнинг сентябридан сўнг қайта жонлантирилган эди. Узунлиги 1378 килмоетрни ташкил қиладиган Ўзбекистон –Қирғизистон чегарасида 50дан ортиқ баҳсли ҳудудлар мавжудлиги айтилади.


«Иш қонун доирасида кўриб чиқилиши лозим» – Газета.uz\nДўстлик боғида ИИВга мурожаатнинг имзоланиши.\n«Иш қонун доирасида кўриб чиқилиши лозим»\nБоровский коллежи ўқувчисининг ўлимида гумон қилинаётган ўсмирнинг ота-онаси мурожаат билан чиқишди.\nLotinchada 5 июн 2017, 13:36 Жамият\nПойтахтдаги Боровский тиббиёт коллежи ўқувчиси Жасурбек Ибрагимовга оғир тан жароҳати етказишда гумон қилинаётган Исломбек Тўлагановнинг ота-онаси ўғлининг айбини инкор этмасликларини, иш қонун доирасида кўриб чиқилишини хоҳлашини маълум қилишди. Абдужалил Расулов ва Зумрат Мамбетова якшанба куни Тошкентнинг Миробод туман ИИБда бўлиб ўтган брифингда журналистлар олдида чиқиш қилди.\n3 май куни бўлиб ўтган жанжалдан сўнг беш маротаба жарроҳлик столига ётқизилган 17 ёшли Жасурбек Ибрагимов 1 июнда вафот этди. Ҳодиса ўсмир онасининг Президентга мурожаати ижтимоий тармоқларда эълон қилинганидан сўнг кенг жамоатчиликда катта акс-садо берди. Интернет айбдорларни топиш ва жазолашга чақириқлар билан тўлди. Кўплаб тошкентликлар марҳумнинг оиласини қўллаб-қувватлашга қарор қилиб, Дўстлик боғига йиғилишди ва ИИВ раҳбарияти тегишли петицияни имзолашда иштирок этди.\n1998 йилдан буён адвокат бўлиб ишлаган (ҳозирда нафақат — таҳр.) Абдужалил Расулов ўз чиқишида ўғлининг айбини инкор этмаслигини маълум қилар экан, ҳодиса юзасидан муқобил талқинни тақдим этди. Унинг таъкидлашича, Жасурбек Ибрагимов гуруҳ бўлиб калтакланмаган, ўғли фақатгина бир марта зарба берган. Исломбек Тўлагановнинг ўзи, гувоҳларнинг сўзларига кўра, бир ўзи уришган.\n«Биз жуда афсусдамиз. Мен ўғлим айбсиз эмас, деб айта олмайман», — дея сўз бошлади Абдужалил Расулов. 2 май куни у Исломбекни машғулотлар бошланадиган 13:30 да дарсга олиб бориб қўйган. Коллеж олдида Жасурбек бошқа ўқувчи Дилшод билан нима ҳақдадир гаплашган. Жасурбек Дилшоднинг синглисига хиралик қилганини билган Исломбек Дилшодга: «Дилшод ака, керакмас, унинг бошида жароҳати бор» деган ва кетган.\nКейинги куни бўлиб ўтган жанжалдан сўнг отаси видеокузатув қайдларини кўришнинг уддасидан чиққан. У журналистлар бўлиб ўтган воқеа юзасидан ўз талқинини батафсил сўзлаб берди.\nИсломбек Тўлаганов ота-онасининг ишонч билдиришича, Жасурбек шифохонада ётган вақти унинг ота-онаси билан алоқада бўлиб турган, қўлдан келганича ёрдам берган. Улар Жасурбекка тазйиқ ўтказишга уринишмаганини маълум қилган. «Биз у билан бир дақиқача гаплаша олдик. Ҳеч қандай таҳдид бўлгани йўқ. Ундан фақатгина саломатлигини ва нима бўлганини сўрай олдик», — деди Абдужалил Расулов.\nИсломбекнинг ҳозир қаерда экани тўғрисидаги саволга жавоб берар экан, ота-онаси унинг Тошкентдалиги ва аҳволи оғирлигини маълум қилишди.\nТошкент ИИББ бошлиғи ўринбосари, Тергов бошқармаси бошлиғи Дониёр Тошхўжаевнинг хабар беришича, Жасурбек Ибрагимовнинг ўлими тўғрисида 1 июндаги маълумотномада қорин қисмидаги жароҳат, ўн икки бармоқли ичакдаги кўп сонли жароҳатлар, ўнг буйракдаги жароҳат, ўткир жароҳатдан кейинги холецистит, панкреонекроз ва перитонит ўчоқлари ҳақида сўз кетади.\nИсломбек Тўлаганов жароҳатлари тўғрисидаги тиббий хулосада ўнг билакнинг асосий суягида ёпиқ синиш ва чап юзи юмшоқ тўқималари зарарланиши ҳам келтирилган.\nҲодиса юзасидан терговгача текширувлар «102» хизматига мурожаат келиб тушган 3 май кунидаёқ бошланган эди, деб хабар берди Дониёр Тошхўжаев. Жиноий иш 31 майда қўзғатилди. «Дастлаб Жасурбек бетон ариққа қулаб тушганини айтган эди. Унинг ўртача оғирликда жароҳатлангани тўғрисида маълумотнома мавжуд. Тергов органи тиббий хулоса ёки маълумотномага таянади, чунки биз бу соҳада мутахассис эмасмиз», — дея ойдинлик киритди ИИББ бошлиғи ўринбосари.\nАйни вақтда коллеж ўқувчиларидан Ўлмас (иккинчи босқич), Тимур (учинчи), Ҳурмат (учинчи) ва яна бир Тимур (иккинчи) ва Бекзоднинг (иккинчи) ҳодисага алоқадорлигини аниқлаш ишлари олиб борилмоқда. Дастлабки тергов жараёнида ўқитувчилар ва тиббий ходимларнинг ҳаракатларига ҳам ҳуқуқий баҳо берилади.\nМиробод туман ИИБ биносига киришда ички ишлар ходимларидан бири ИИВга мурожаат имзоланган қоғозларни ташкилотчилардан олиб қолган. «102"га қилинган қўнғироқдан сўнг имзолар қайтариб берилди, деб маълум қилди ташкилотчилар вакили Тамилла Артикова. Туман ИИБдан мазкур ҳодиса текширилиши айтилди.\n«Газета.uz» 4 810


Сирдарёда маънавият ва маърифат байрами – Jurnalist\nСирдарёда маънавият ва маърифат байрами\nR S2020-02-25T06:59:16+05:0025 Fevral, 2020|Сирдарё вил.|\nСирдарё вилояти маркази Гулистон шаҳридаги муҳташам Ҳалима Худойбердиева номли ижод мактабида муҳтарам Президентимиз томонидан илгари сурилган 5 та муҳим ташаббуснинг тўртинчиси — ёшлар маънавиятини юксалтириш, улар ўртасида китобхонликни кенг тарғиб қилиш доирасида «Сайхун саболари», «Сирдарё мавжлари», «Сирдарёда улуғвор ўзгаришлар” китоблари ҳамда Ўзбекистон Халқ шоири, халқимизнинг ардоқли фарзанди Тўра Сулаймоннинг “Танланган асарлар” китобининг тақдимот маросими бўлиб ўтди.\nЎтган йили Президентимиз Сирдарё вилояти фаоллари билан бўлган учрашувларида “Сирдарёни бешта йўналиш бўйича намуна қиламиз!” деган шиорни ўртага ташлаган эдилар. Бир йил ичида ҳар беш ташаббус бўйича ибратли ишлар амалга оширилди.\nСирдарёга пойтахтдан “Маърифат карвонлари” да минг-минглаб китоблар келди. Мактаб кутубхоналари ҳомийлар ва мактабни битириб кетган ўқувчилар томонидан туҳфа қилинган китоблар эвазига ҳам бойиди.\nБугунги тақдим этилаётган китоблар – “Сирдарёда улуғвор узгаришлар” китобида вилоятдаги улкан бунёдкорлик ишлари ҳақида сирдарёлик журналистларнинг очерк ва публицистикалари, мақолалари жой олган. “Сайхун саболари” тўпламида вилоятдаги шоирларнинг,”Сирдарё мавжлари” китобида эса вилоятда яшаб насрда ижод қилаётган ижодкорларнинг энг сара асарлари жамланган.\nТадбирни Сирдарё вилояти ҳокими ўринбосари Отабек Носиров очиб барчани бугунги Маънавият ва маърифат байрами билан қутлади.\nУнда сўзга чиққан Ўзбекистон Республикаси Олий Мажлис Сенати қўмита раиси Бахтиёр Сайфуллаев бу беш ташаббуснинг юртимиз бўйлаб кенг қулоч ёзганлиги, замондошларимиз маънавиятини юксалтириш борасида кенг кўламли ишлар амалга оширилаётганлиги ҳақида тўлқинланиб сўзлади.\nРеспублика Ёзувчилар уюшмаси раис ўринбосарлари Ғайрат Мажид, “Шарқ” нашриёти бош муҳаррири Аҳрор Аҳмедовлар Ҳалима Худойбердиева мактаби билан таниш жараёнидаги ҳайратларини ва ҳавасларини яширмадилар. Мактаб ўқувчиларига ўқишларида, ижодларида ютуқлар тиладилар. Бугунги тақдим этилаётган китоблар, ижод аҳлига Президентимиз, давлатимиз томонидан кўрсатилаётган эътибор ва ғамхўрликларнинг ёрқин ифодаси эканлигини таъкидладилар.\nЎзбекистон Халқ ёзувчиси Тўра Сулаймоннинг “Танланган асарлар” тўпламини нашрга тайёрлаган таниқли шоир, Ёзувчилар уюшмаси аъзоси Азизбек Турдиев шоирнинг ҳали кўп тадқиқотларга молик ижоди ҳақида сўз юритди.\nЁзувчилар уюшмаси Сирдарё вилоят бўлими раҳбари, сенатор Ҳаётхон Ортиқбоева бугунги ташриф ва бебаҳо туҳфалар учун пойтахтдан келган ижодкорларга миннатдорчилик изҳор қилди.\nТадбир сўнгида яқиндагина Ўзбекистон Ёзувчилар уюшмаси аъзолигига қабул қилинган уч нафар ижодкорлар – шоирлар Аҳрор Байзо, Абдуғани Абдураҳмонов ва Ўзбекистонда хизмат кўрсатган журналист Алиқул Ҳонимқуловларга уюшмага аъзолик билети тантанали тарзда топширилди.


17:42 / 23.05.2017\nДавлат солиқ хизмати органларида фаолият кўрсатаётган «Ишонч телефон»лари орқали ўтган ҳафта давомида жами 195 та, шундан 6 та юридик ва 189 та жисмоний шахсларнинг мурожаатлари қабул қилинди. Бу ҳақда Кун.uz’га Давлат солиқ қўмитаси ахборот хизмати хабар берган.\nБундан ташқари, ўтган ҳафта давомида жойларда назорат-касса машинаси ва тўлов терминалидан фойдаланмаслик ҳамда тушумларни банк кассаларига тўлиқ топширмаслик ҳолатлари бўйича 429 та текшириш ўтказилиб, уларнинг барчасида қоидабузарлик ҳолатлари аниқланди.\nЎтказилган текширишларнинг аксариятида савдо ва пуллик хизмат кўрсатиш субъектлари томонидан назорат-касса машинасини қўлламасдан товарлар сотиш ва хизматлар кўрсатиш, тушумларни банк кассаларига топширмасдан яшириш, тўлов шаклидан келиб чиқиб, нархларни сунъий равишда ошириш ёки пасайтириш, ҳисоб-китоб терминалидан фойдаланиш қоидаларини бузиш, шунингдек, ҳеч қандай ҳужжатларсиз товарларни ноқонуний сотиш каби аниқланган ҳолатларга нисбатан тегишли чоралар кўрилмоқда.\nЎтказилган солиқ назорати натижаларига кўра, ўтган ҳафта давомида солиқ қонунчилигини бузган 2037 нафар шахс маъмурий жавобгарликка тортилган.\n- бинони, иншоотни ёки уларнинг бир қисмини, турар жойни нотариал тасдиқланган шартномасиз ижарага ёки текин фойдаланишга берган 37 нафар;\n- уй-жойга доир мулк ҳуқуқини кўчмас мулкка бўлган ҳуқуқларни давлат рўйхатидан ўтказишни амалга оширувчи органларда ўз вақтида расмийлаштирмаган 193 нафар;\n- даромадлар тўғрисида декларацияни солиқ органига ўз вақтида тақдим этмаган 213 нафар;\n- ноқонуний тадбиркорлик фаолияти билан шуғулланган 81 нафар;\n- автомобиль транспортида йўловчилар ташиш фаолияти билан лицензиясиз шуғулланган 391 нафар фуқаролар;\n- савдо ва хизмат кўрсатиш қоидаларини бузган 430 нафар;\n- солиқ ҳисоботини солиқ органига ўз вақтида тақдим этмаган 315 нафар;\n- дебиторлик қарзи муддатлари ўтказиб юборилган корхоналарнинг 36 нафар;\n- солиқлар ва бошқа мажбурий тўловларни тўлаш учун тўлов топшириқномасини хизмат кўрсатаётган банкка ўз вақтида тақдим этмаган 106 нафар мансабдор шахслар маъмурий жазога тортилган.\nЎтказилган назорат тадбирлари давомида солиққа оид ҳуқуқбузарликни биринчи марта содир этиб, унинг оқибатларини аниқланган пайтдан бошлаб ўттиз кунлик муддат ичида бартараф этган ҳамда солиқлар ва бошқа мажбурий тўловлар, шу жумладан, пенялар ва бошқа молиявий санкциялар тарзида давлатга етказилган зарарнинг ўрнини тўлиқ қоплаган 1110 та тадбиркорлик субъектининг мансабдор шахслари ва якка тартибдаги тадбиркорлар маъмурий жавобгарликдан озод этилди.\nШунингдек, ноқонуний тадбиркорлик фаолиятини биринчи марта содир этиб, ҳуқуқбузарлик аниқланган пайтдан бошлаб ўттиз кунлик муддат ичида тадбиркор сифатида давлат рўйхатидан ўтган ва давлатга етказилган зарарнинг ўрнини тўлиқ қоплаган 97 нафар жисмоний шахс ҳам судлар томонидан маъмурий жавобгарликдан озод этилган.


Самарқанддаги ресторанда муштлашув бўлди. Воқеа иштирокчиларидан бири оғир аҳволда шифохонага ётқизилган - Daryo\n11:12, 24.07.2021 44493\nСамарқанддаги ресторанда муштлашув бўлди. Воқеа иштирокчиларидан бири оғир аҳволда шифохонага ётқизилган\nСамарқанд шаҳридаги «Шуҳрат» ресторанида 2021 йилнинг 18 июль куни соат 15:30 да жанжал юзага келган. Натижада ресторан эгасининг 2002 йилда туғилган фарзанди оғир жароҳат олиб шифохонага ётқизилган. Бу ҳақда «Дарё» мухбири Фарҳод Норбўтаев хабар бермоқда.\nМаълум бўлишича, ресторанда тўй қилишга буюртма берган фуқаронинг қариндошлари ва жиянлари ресторанга бостириб кириб, нега меҳмонлар ҳалигача киритилмаётганини сўраган ва бақир-чақир қилган. Ресторан эгаси эса дастурхон тайёр эмаслиги, тайёр бўлгандан сўнг ресторанга киришга рухсат беришини айтган. Бироқ меҳмонлар ресторан эгасини ҳақорат қилган.\nНатижада жанжал юзага келиб, ресторанга кирган фуқаролар ресторан эгаси, унинг турмуш ўртоғи ва фарзандини калтаклаган. Олган тан жароҳатларидан сўнг ресторан эгасининг 2002 йилда туғилган фарзанди Я.Я. оғир тан жароҳат олиб, шифохонага ётқизилган.\nРесторан эгасининг маълум қилишича, воқеанинг эртаси куни, 19 июлда жанжал иштирокчиларидан бири ресторан ишчиси О.Я.ни ҳам урган.\nСамарқанд вилояти ИИБ ахборот хизмати раҳбари Жаҳонгир Сагдуллаевнинг маълум қилишича, ҳолат юзасидан Жиноят кодексининг 104-моддаси (қасддан баданга оғир шикаст етказиш) билан жиноят иши қўзғатилиб, жанжал иштирокчиларидан бири қамоққа олинган.\nВоқеа юзасидан «Дарё» мухбири журналистик суриштирув олиб бормоқда.\nТошкентда талабани калтаклаб, комага тушириб қўйган абитуриентга суд ҳукми ўқилди\nСамарқандда муқаддам судланган шахс қариндошига 10 маротаба пичоқ уриб, унинг қотилига айланди\n20:37, 22.10.2021 130212\n19:16, 03.10.2021 73475\n10:17, 24.10.2021 78130\n07:21 Бугун 343\n07:17 Бугун 520\nМамлакатда «Спутник Лайт» вакцинасидан фойдаланишга тайёрмиз — Баҳодир Юсупалиев\n06:47 Бугун 2757\n23:54, 26.10.2021 17781\n17:19, 25.10.2021 86117\n08:14, 26.10.2021 73982\n22:28, 25.10.2021 65180\n22:44, 25.10.2021 56605